Portaalis esitatud faktide ja arutluste ümberlükkamiseks ei piisa osutamisest tegijate religioossele taustale. Küsimus, kas esilekutsutud abordi näol on tegemist inimese tapmisega, ei sõltu vähimalgi määral sellest, kes seda räägib. See kas on tõsi või ei ole tõsi. Kui see pole tõsi, siis tuleb esitada vastavad tõendid. Kui sellel pole tähtsust, siis tuleb tunnistada, et Eesti riigis ei ole kellegi  inimeseksolemisel tema elu üle otsustamise juures mingit tähtsust. Kui see aga on tõsi ja ka oluline, siis tuleb seda tunnistada ja vastavalt toimida.